jkorsvik/nowiki_second_scrape_merged huggingface dataset:
Den indonesiske nasjonalrevolusjonen

Den indonesiske nasjonalrevolusjonen, den indonesiske uavhengighetskrigen (indonesisk: Perang Kemerdekaan Indonesia; nederlandsk: Indonesische onafhankelijkheidsoorlog eller Politionele acties – Politihandlingene) eller den nederlandsk-indonesiske krig (Nederlands-Indonesische Oorlogen) var en væpnet konflikt og diplomatisk kamp mellom Indonesia og Nederland, samt en indre sosial revolusjon i Indonesia. Revolusjonen fant sted mellom Indonesias uavhengighetserklæring 17. august 1945 etter landet hadde vært okkupert av Japan under den andre verdenskrigen, og Nederlands anerkjennelse av Indonesia 27. desember 1949. 
Nasjonalrevolusjonen i Indonesia var en av de største revolusjonene i det tjuende århundre. Kampen varte i fire år og inkluderte spredte men blodige voldelige sammenstøt, indre politiske og kommunale omveltninger og to store internasjonale, hovedsakelig  britisk-indiske, diplomatiske intervensjoner. Både kommunistiske og muhammedanske grupper kjempet mot republikanerne i revolusjonens sluttfase. Den største enkelte militæraksjonen under krigen var slaget om Surabaya, hvor britisk-indiske og nederlandske styrker erobret Indonesias nest største by fra de indonesiske revolusjonære i slutten av 1945 som en del av nederlendernes kontrarevolusjon i 1945-6. Den harde indonesiske motstanden i slaget førte til at det ble et nasjonalt motstandssymbol. De nederlandske styrkene i Indonesia var ikke sterke nok til å beseire de uerfarne med besluttsomme indonesierne, men var likevel sterke nok til å motstå at de ble kastet ut. De nederlandske styrkene kunne kontrollere byene i det republikanske hovedområdet på Java og Sumatra, men de klarte ikke å kontrollere landsbyene på landsbygda. Derfor skaffet de indonesiske republikanerne seg uavhengigheten like mye gjennom internasjonalt diplomati som de gjorde gjennom den besluttsomme væpnete konflikten på Java og andre øyer, og den nederlandske økonomien ble uttømt. 
Revolusjonen ødela koloniadministrasjonen i Indonesia som var kjent som Nederlandsk Østindia, som hadde blitt styrt fra den andre siden av Jorda. Etter de indonesisk-nederlandske forhandlingene i Haag i 1949 mellom den indonesiske republikken, Nederland og de nederlandskkontrollerte indonesiske føderalstatene ble Indonesias suverenitet formelt overført til en ny, føderal stat, Republikken Indonesias forente stater, som inkluderte hele det tidligere Nederlandsk Østindia med unntak av Nederlandsk Ny-Guinea, som forble nederlandsk til 1962 og først ble indonesisk i 1963. I 1950 ble den føderale republikken oppløst og samlet til Republikken Indonesia. 
Revolusjonen førte også til betydelige forandringer i de sosiale forholdene mellom indonesiske folkegrupper, og førte til at mange av de lokale rajaene mistet deler av makta si. På den andre sida førte revolusjonen ikke til at den økonomiske eller politiske situasjonen til flertallet av befolkningen ble forbedret, selv om et par indonesiere nå fikk spille en større rolle i økonomien. Håpene om demokrati og frihet ble sluknet av de følgende autoritære indonesiske herskerne, Sukarno og Suharto.
Los Glaciares nasjonalpark

Los Glaciares nasjonalpark er en nasjonalpark som ligger i Santa Cruz-provinsen i det argentinske Patagonia. Parken ble grunnlagt i 1937 og har per 1. januar 2010 et samlet areal på 7 269 km². I 1981 ble parken erklært som en del av UNESCOs liste over verdensarven.
Nasjonalparken ble opprettet i 1937 og er den nest største nasjonalparken i Argentina. Navnet på parken refererer til det gigantiske isdekket som ligger i Andesfjellene og som inneholder 47 store isbreer, hvorav bare 13 renner i retning Atlanterhavet. Denne isbreen er den største isbreen som ligger utenfor Antarktika og Grønland.
Av Los Glaciares nasjonalpark er om lag 30 % helt dekt av isbreer og kan deles inn i to deler der hver av delene er korrespondert med den ene av de to langstrakte store innsjøene som delvis omslutter parken. Argentinosjøen, som er 1 466 km² stor og den største i Argentina, ligger ganske langt sør i parken, mens Viedmasjøen, som er på rundt 1 100 km², ligger i nord. Utløpene fra disse innsjøene samles i Santa Cruz-elven som renner ned til Puerto Santa Cruz ved Atlanterhavet. Mellom de to halvdelene ligger det en sone som heter Zona Centro og er stengt for turister.
Los Glaciares er en stor attraksjon for mange internasjonale turister og hadde et årlig budsjett på én million dollar i 1994. Startpunktet for de fleste fotturer er i landsbyen El Calafate ved bredden av Argentinosjøen, der parkens administrasjon har sitt hovedkvarter.


== Bilder ==

		
		


== Eksterne lenker ==
Offisielt nettsted 
(en) Los Glaciares National Park – kategori av bilder, video eller lyd på Commons 
(en) Los Glaciares National Park – galleri av bilder, video eller lyd på Commons 
(engelsk) UNESCO World Heritage Centre: Los Glaciares National Park
Tage Pettersen

Tage Pettersen (født 25. juli 1972 i Moss) er en norsk politiker (H). Han er stortingsrepresentant for Østfold fra 2017 og var ordfører i Moss fra 2011 til 2017. Fra juni 2018 er han president for Norges Ishockeyforbund.


== Utdannelse og yrkesliv ==
Pettersen gikk husholdningsfag ved Mosseporten videregående skole 1988–1989 og gikk i lære i kokkefaget ved Hotel Bristol i Oslo 1989–1992. Han tok fagbrevet som kokk ved Sogn videregående skole i 1992. Han har senere ervervet studiekompetanse og studert administrasjon, bedriftsøkonomi og EDB ved Befalsskolen for Marinen og sivile skoler.
Pettersen var intendant (økonomisjef) på KV «Nordkapp» 1998–1999, forpleiningsoffiser og instruktør ved Befalsskolen for Marinen 1999–2001, avdelingssjef for fag- og ressursavdelingen i Akershus kommandantskap Regional støttefunksjon/Oslo 2001–2003 samt underdirektør og sjef for Tillitsmannsordningen i Forsvaret 2003–2011.


== Politisk arbeid ==
Han begynte sitt politiske arbeid som formann i Moss Unge Høyre 1989–1990, formann i Østfold Unge Høyre 1990–1993, medlem av Moss bystyre og formannskap 1990–1993 og nestleder i Norsk Elevorganisasjon 1994–1995.
Pettersen var Høyres gruppeleder i Moss bystyre 2003–2011. I 2007 tapte han kampen om ordførervervet mot den sittende Paul-Erik Krogsvold fra Arbeiderpartiet, fordi en representant fra Pensjonistpartiet brøt med de borgerlige partiene og sikret Krogsvold flertall. Pettersen var leder av Østfold Høyre fra 2008 til 2016. Han ble valgt til ordfører i Moss i 2011, etter at Høyre fikk 37,3 prosent av stemmene, en fremgang på 15,8 prosentpoeng. 
Pettersen var vararepresentant til Stortinget fra 2005 og ble innvalgt som fast representant ved stortingsvalget i 2017. I 2022 kåret tidsskriftet Subjekt ham til en av Kultur-Norges 100 mektigste. 


== Referanser ==


== Eksterne lenker ==
(en) Tage Pettersen – kategori av bilder, video eller lyd på Commons 
(no) Tage Pettersen hos Stortinget 
(no) Tage Pettersen hos Norsk senter for forskningsdata 
(no) Tage Pettersen på Høyres nettside
To grunner til ikke å ha sex i kveld

To grunner til ikke å ha sex i kveld er et musikkalbum utgitt av Tom Mathisen & Herodes Falsk i 1993. Produsent: Marius Müller. Truls Nebell bidro til låtskrivingen.
Spolebånd var blitt avleggs og Falsks studio i Drammen ble solgt og nytt datautstyr ble kjøpt inn. Rundt påsketider leide Mathisen, Falsk og Müller et sommerhus i Lögster i Danmark, og fylte opp en varebil med utstyr og dro på tur. Innspillingen foregikk over fjorten dager, godt oppspedd med store lunsjer og sene middager. Mat, øl og sprit er helt klart det høyeste på dette albumet, ifølge Herodes Falsks linernotes på samlealbumet De beste (2007).
Da albumet var ferdig spilt inn og gitt ut, laget duoen en ny TV-serie for TVNorge: Sen lunch. Serien var på seks halvtimes episoder og bestod av musikkvideoer og ulike sketsjer. Blant annet medvirket Øivind Blunck og Jon Skolmen i en av episodene. Denne ble senere utgitt på VHS. I tillegg turnerte de i lys av albumet. To grunner til ikke å ha sex i kveld  er det mestselgende albumet deres noensinne.
Samme året holdt Herodes Falsk en pressekonferanse, der han kunngjorde at han skulle flytte til USA og at duoen dermed skulle oppløses. Dette førte til at flere journalister hadde kjøpt flybilletter til USA for å lage reportasje. Dette viste seg etter hvert å være en Falsk sannhet.
Låta «Fuglen Svein» er skrevet av Mathisen 1973, og er en nyinnspilling.


== Sporliste ==
«Tusen grunner til ikke å ha sex i kveld» (Falsk/Mathisen/Müller) 2:44
«En tom bærepose» (Falsk/Mathisen/Müller) 1:13
«En jeg ikke stoler på» (Falsk/Mathisen/Müller) 2:42
«Fobi» (Falsk/Mathisen/Müller) 0:14
«Heng en hippie» (Falsk/Mathisen/Müller) 1:45
«Verdens beste tunge» (Falsk/Mathisen/Müller) 2:29
«Roots (køntrisang)» (Falsk/Mathisen/Müller) 1:11
«En spansk en» (Falsk/Mathisen/Müller) 2:28
«Madam Tussaud» (Falsk/Mathisen/Müller) 0:21
«Nyrer til middag» (Falsk/Mathisen/Müller) 1:54
«Rasshøl på ferie» (Falsk/Mathisen/Müller) 2:30
«Svi av biskopen» (Falsk/Mathisen/Müller) 0:32
«Bibelen (Trøstens bok)» (Falsk/Mathisen/Müller) 2:10
«Det er jeg som hater de nære ting» (Falsk/Mathisen/Müller/Nebell) 2:13
«Fuglen Svein»» (Tom Mathisen) 1:25
«Kjært barn har mange navn» (Falsk/Mathisen/Müller) 1:31
«Kjendis-suvernirer» (Falsk/Mathisen/Müller) 1:39
«Trafikksjefens etat» (Nebell/Elverhøy) 2:10
«Romeo & Laila» (Falsk/Mathisen/Müller) 1:47
«Trenger vi det» (Falsk/Mathisen/Müller) 1:09


== Medvirkende ==


=== Falsk/Mathisen ===
Herodes Falsk - sang, ablegøyer, låtskriver, kor
Tom Mathisen - sang, gitar, bass, låtskriver, kor


=== Andre medvirkende ===
Marius Müller - gitarer, sang, keyboard, synth, trommer, perkusjon, låtskriver, kor, produsent, arrangement
Elisabeth Moberg - kor, sang
Kai Andersen - tekniker, remix-sjef
Truls Nebell - låtskriver
Anders Elverhøy - låtskriver
Trygve Indrelid - forsidefoto
Bjørn Holbæk-Hanssen - fotograf
Odd Ragnar Lund - trafikksjeffoto


== Kilder ==
To grunner til ikke å ha sex i kveld
Hersjøen (Ullensaker)

Hersjøen er en liten innsjø langs Trondheimsvegen ved tettstedet Mogreina i Ullensaker kommune i Viken. Den ligger 158 meter over havet, og har et areal på 0,64 km². Hersjøen ligger i Elstad landskapsvernområde nordøst for Oslo lufthavn, Gardermoen og 30 kilometer nord for Lillestrøm. Elven Risa renner fra Hersjøen og nordover inn i Andelva i Eidsvoll kommune.
Vannvegetasjonen i Hersjøen og omkringliggende vann har stor botanisk variasjon, og med flere truede og sårbare arter. Hersjøen er internasjonalt viktig for vannvegetasjonen og fuglefaunaen. Vannet har trolig den mest intakte og artsrike tjønnaksvegetasjonen i Sør-Norge, og flere av artene er sjeldne og truede. Ni rødlistede arter er registrert, blant annet blanktjønnaks og hornblad. Området har et rikt dyreliv, med bever, elg og rådyr. Hersjøen er en viktig trekkplass. Sangsvaner og flere andearter holder til i den isfrie delen om vinteren. Den sjeldne dvergspetten er sett der, samt rødlistede arter som andemusling og blånymfe.


== Referanser ==
Merverdirater

Merverdiavgift er en skatt på omsetning med ulike satser i ulike land.


== Liste over merverdirater ==
Listen er delt inn i Land utenfor EU og EU-land.


=== Land utenfor EU ===
1 Noen canadiske provinser krever 15 % for harmonisert salgsskatt, en kombinert føderal/provinsiell moms. I resten er den føderale momsen 7 %.
2 Disse skattene gjelder ikke i Hongkong og Macao.
3 Det kreves ikke moms i 8 av Indias 28 delstater..
4 Regjeringen har annonsert at moms innføres i januar 2007. Innføringen er forsinket på ubestemt tid. Inntil videre gjelder sales tax 10% for varer og service tax 5% på enkelte tjenester
5 Endringer er annonsert.


=== EU-land ===
6 Kanariøyene, Kanaløyene, Gibraltar og en del andre områder regnes som utenfor EU for merverdiavgifter, grunnet deres lave merverdirater. Normalt er 15 % minste tillatte merverdiavgift i EU.
Love Grows (Where My Rosemary Goes)

«Love Grows (Where My Rosemary Goes)» er en populær  britisk sang med one-hit wonderen Edison Lighthouse. Melodi og tekst var skrevet av Tony Macaulay, Barry Mason og Sylvan Winningham. Den ble utgitt på singlen Bell Records BLL 1091 i 1970. Produsent var Tony Macaulay. Sangen nådde førsteplassen på den britiske singlelisten 31. januar 1970 og lå der i totalt fem uker. Den var den første nummer én-sangen i 1970-årene.


== Sangprofil ==
Opprinnelig var Edison Lighthouse ei studiogruppe med en høyst produktiv studiosanger Tony Burrows som bidro med syngingen. Da sangen nådde førsteplassen trengtes en gruppe til å bli satt hurtig sammen for å medvirke i det populære TV-showet Top of the Pops.
Sylvan Whittingham fant ei gruppe kalt Greenwoods og brakte den til auditioner ei uke før Top of the Pops. Med en gang den var blitt valgt og hadde øvd non stop opptrådte den på showet og mimet til én av de raskeste nummer én-sangrekordene i historien. Burrows fremførte sangen i programmet, som var hans tredje opptreden i samme show med tre forskjellige grupper.


== Coverversjoner ==
Anni-Frid Lyngstad spilte inn en svenskspråklig coverversjon i 1970 som «När du går lämnar kärleken spår». Den ble utgitt på singlen Columbia E 006-34120. Teksten var skrevet av Olle Bergman.
Det britiske indie pop-bandet The Siddeleys utgav sangen på samlingen Alvin Lives (In Leeds) – Anti Pooll Tax Trax (1990)
I 1995 spilte det svenske dansebandet Distans (senere Frida & dansbandet) inn en svenskspråklig versjon med tittelen «När du ler».
I 2002 utgav plateselskapet Not Late Productions CD-platen Right to – en samling hvor moderne band fremførte coverversjoner av tyggegummipop-sanger. Den hadde med Beagles versjon av sangen.
Little Man Tate fremførte en coverversjon av sangen under sine konserter på The Boardwalk i Sheffield og Bolton Soundhouse i 2007.
Sanger/låtskriver Freedy Johnston utgav en coverversjon på sitt album Right Between the Promises.
Gitarist, mellotronspiller og sanger/låtskriver Les Fradkin utgav en coverversjon på sitt album Perfect World.


== Norsk versjon ==
P. Karlsen og Eldar Vågan har skrevet norske tekster. Karlsens versjon bærer tittelen «Vår vår i år». Vågans versjon heter «Solskinn inni Blådressen min».


== På film og TV ==
Sangen var i med i avslutningsscenen i spillefilmen Shallow Hal. (Den kvinnelige hovedrollen, spilt av Gwyneth Paltrow, har navnet Rosemary.
Den tjener som musikalsk tema i spillefilmen Little Manhattan, hvor den ble fremført av Freedy Johnston. (Den kvinnelige rollefiguren som Gabe er forelsket i heter Rosemary).
Den var med i en episode i femte sesong av The Sopranos (All Happy Families...), da en kvinnelig gangster ble beskutt.
Sangen blir referert til i spillefilmen Den hensynsløse (Reservoir Dogs), som en del av et fiktivt «best of the 70's»-radioprogram, men sangen selv blir ikke spilt.


== Listeplasseringer ==


== Referanser ==
Funky fisk

Funky fisk er et musikkalbum utgitt av Tom Mathisen & Herodes Falsk i 1994. Produsent: Stein Berge Svendsen. Falsk og Mathisen har skrevet alle låtene, bortsett fra «La det swinge», som er skrevet av Rolf Løvland. Tine Skolmen var kordame på albumet. 
Dette er det første albumet hvor ikke Marius Müller ikke er produsent eller medvirker på låtene. Albumet har et annet lydbilde, men inneholder fortsatt låter i kjent Falsk/Mathisen-stil. Låta «Livet er lett å gjøre vanskelig» ble en hit og nådde 28.-plass på VG-lista.


===== Bonusspor =====
Etter siste låt, går det noen sekunder før bonussporet starter. Det inneholder to oppleste dikt av Herodes Falsk. Det første heter «Du kuperte halen på valpen min». Denne ble også gjort tilgjengelig på singelen Livet er lett å gjøre vanskelig. Den siste heter «Bach er død, Elvis lever!».


===== TV-serie =====
Også dette året skrev de en ny serie for TVNorge. Tittelen var «Nådeløs kveldskos» og inneholdt sketsjer og musikkvideoer. Denne serien introduserte et av deres mest kjente karakterer, nemlig den samiske og forfyllede gourmetkokken Ante Valente, en parodi på Gino Valente. Et av spesialitetene hans var snøscootersandwich, som var to brødskiver og sprit blandet i en miksmaster. Det ble også populært å gjenta slagordene hans, som var å enten svare "jatta-jatta-jadda", eller "neitta-neitta-naitta" etter et ja/nei-spørsmål.
Vi fikk også stiftet bekjentskap med to discodanseløver, Børre og Gibb, som fikk sitt eget musikkalbum 1995.


== Sporliste ==
«Fem minutters moro» (Falsk/Mathisen) 3:19
«Fine bein» (Falsk/Mathisen) 0:19
«Jesus – Jesus» (Falsk/Mathisen) 3:00
«Lang pelikan» (Falsk/Mathisen) 0:49
«Hue i veggen» (Falsk/Mathisen) 2:14
«Det vakreste kumlokket» (Falsk/Mathisen) 0:47
«Jonny fra Stovner» (Falsk/Mathisen) 2:36
«Soap» (Falsk/Mathisen) 0:47
«Telefonsex» (Falsk/Mathisen) 2:20
«Fluer ha'kke fjær» (Falsk/Mathisen) 0:30
«Ti hamburgere til» (Falsk/Mathisen) 2:04
«En hund ser Kjell Bækkelunds katt» (Falsk/Mathisen) 0:24
«Tjo & hei på campingplassen» (Falsk/Mathisen) 2:51
«Verdens mann» (Falsk/Mathisen) 0:35
«Egg» (Falsk/Mathisen) 2:48
«La det swinge» (Rolf Løvland) 0:48
«Funky fisk» (Falsk/Mathisen) 2:53
«Bit en hoggorm» (Falsk/Mathisen) 0:26
«Livet er lett å gjøre vanskelig» (Falsk/Mathisen) 2:56
«Du kuperte halen på valpen min» (Falsk/Mathisen) 11:27


== Singel ==
Livet er lett å gjøre vanskelig

«Livet er lett å gjøre vanskelig»
«Du kuperte halen på valpen min»
«Lørdagskveld i Haparanda»Alle låter skrevet av Tom Mathisen og Herodes Falsk. Utgitt 1994, Sonet.


== Medvirkende ==


=== Falsk/Mathisen ===
Herodes Falsk - sang, ablegøyer, låtskriver, kor
Tom Mathisen - sang, gitar, bass, låtskriver, kor


=== Andre medvirkende ===
Stein Berge Svendsen - produsent
Tine Skolmen - sang, kor
Rasmus Eide - kor
Chris Påhlman - tekniker
Torbjørn Kjosvold - foto


== Kilder ==
Funky fisk


== Eksterne lenker ==
(en) Funky Fisk på Discogs
Børre & Gibb

Børre & Gibb's Happy 52 min. er et musikkalbum utgitt av Tom Mathisen & Herodes Falsk i 1995. Produsent: Marius Müller.
Etter suksessen duoen hadde med TV-serien Nådeløs kveldskos på TVNorge, bestemte de seg for at to av seriens mest populære karakterer skulle få sin egen plateutgivelse. Resultatet ble dermed Børre & Gibb's Happy 52 Min (hvor Hour i Happy Hour ble krysset over). Albumet er et harselas med discomusikk fra 1970- og 1980-tallet. Albumet er dermed en parodi på en tidsepoke i musikkhistorien. Oppskriften er ganske lik det de gjorde i tiden i Prima Vera: de oversatte kjente poplåter til norske humorlåter.


== Sporliste ==
«Jeg vil ha love» (Robinson/Bolden/Falsk/Mathisen) 2:37
«Jeg er klar» (Casey/Finch/Falsk/Mathisen) 3:54
«I marinen» (Belolo/Morali/Willis/Falsk/Mathisen) 4:01
«Chirpy Chirpy Cheap Cheap» (Fabi/Cassia/Stott/Falsk/Mathisen) 2:35
«Plattåsko» (Chapman/Chinn/Falsk/Mathisen) 3:41
«Hele verden i samstemt harmoni» (Bakker/Davis/Cook/Greenaway/Falsk/Mathisen) 2:38
«I en getto» (Mac Davis/Falsk/Mathisen) 2:44
«Herlig herlig men farlig farlig» (Skifs/Palmers/Falsk/Mathisen) 3:34
«Sølvi sørgelig» (Brown/Wilson/Falsk/Mathisen) 4:01
«Kung fu dilla» (Carl Douglas) 2:59
«Jeg trenger hjelp» (Swan/Falsk/Mathisen) 3:15
«Sjokolade» (Crewe/Nolan/Falsk/Mathisen) 3:21
«T.S.O.P» (Gamble/Huff) 12:59«T.S.O.P» står oppført på coveret med lengde på 1:16. Sangen «Fernando», opprinnelig av ABBA og som ikke er på albumet, står oppført på coveret som spor 14 med lengde på 6:66.

Beklager! ABBA nektet oss å offentliggjøre denne låten på CD. Avdanka rasshøl!!!!


== Medvirkende ==


=== Falsk/Mathisen ===
Herodes Falsk - sang, ablegøyer, låtskriver, kor
Tom Mathisen - sang, gitar, bass, låtskriver, kor


=== Andre medvirkende ===
Marius Müller - produsent, gitar, keyboard, trommer, synth, bass, tekniker
Christian Skolmen - kor
Helge Sveen - kor
Thomas Aalholm - coverdesign
Mike Hartung - tekniker
Torbjørn Kjosvold - fotograf
May Britt Nilsen - kostymer


== Kilder ==
Børre & Gibb
Slaget om Surabaya

Slaget om Surabaya (indonesisk: Pertempuran Surabaya eller Peristiwa 10 November – omtrent 10. november-affæren, i samtida stavet Soerabaja) var et slag under den indonesiske nasjonalrevolusjonen og ble utkjempet mellom uavhengighetssøkende indonesiske soldater og milits mot indiske, britiske og nederlandske soldater i begynnelsen av revolusjonen høsten 1945. Høyden av slaget fant sted i november 1945, og kampene 10. november regnes som det viktigste sammenstøtet. Til tross for den harde motstanden klarte britiske og indiske soldater å erobre Indonesias nest største by, Soerabaja, på vegne av Nederland. Slaget om Surabaya var det største enkeltslaget under revolusjonen og ble et nasjonalt symbol for indonesisk antikolonialistisk motstand. Slaget ble regnet av indonesiere som et heroisk forsøk, og slaget hjalp til med å samle indonesisk og internasjonal støtte til den indonesiske revolusjonen. 10. november blir feiret hvert år i Indonesia som Heltenes dag (Hari Pahlawan). 
Da de allierte ankom Surabaya i slutten av oktober 1945 ble pemuda-(ungdoms)-befestningen i Surabaya beskrevet som "en sterk forent festning." Harde kamper begynte da 6000 indiske soldater gikk inn i byen for å evakuere europeiske innbyggere. Etter mordet på den britiske brigaderen Aubertin Mallaby 30. oktober gjengjeldte britene med en straffeoperasjon dekket av luftangrep 10. november. Selv om de indisk-europeiske styrkene inntok byen på tre dager, kjempet de dårlig væpnede indonesiske republikanerne i tre uker, og tusenvis av innbyggerne i byen døde eller flyktet til landsbygda. 
Til tross for det militære nederlaget for de republikanske styrkene og det betydelige tapet av soldater og våpen som kom til å hemme republikanerne for resten av revolusjonen, skaffet slaget og forsvaret av Surabaya uavhengighetsforkjemperne støtte fra det indonesiske folket og hjelp til med å bringe revolusjonen til det internasjonale samfunnets oppmerksomhet. For nederlenderne fjernet det enhver tvil om at republikanerne kun var en gjeng sammensvergete uten folkelig støtte. Det overbeviste også Storbritannia om at den beste ville være å opptre nøytralt i forhold til revolusjonen i Indonesia. Faktisk ville landet et par år senere støtte republikanernes sak for de forente nasjoner.
Gerhard Wilck

Gerhard Wilck (født 17. juni 1898 i Löbau in Westpreussen, død 5. april 1985 i Rheinbreitbach) var en tysk offiser som var kommandant i Aachen under slaget om Aachen i 1944 under andre verdenskrig. Han deltok på vestfronten under første verdenskrig.


== Liv ==
Gerhard Wilck trådte inn i den tyske hæren den 20. november 1916 og kjempet i 21. infanteriregiment på vestfronten. Han ble forfremmet til løytnant. 
Hans militære løpebane i Det tredje riket forløp slik:

Som major ble han sjef for infanteri-erstatningsbataljon 16 den 27. august 1939
Fra 1. mars 1940 til 10. august 1941 var han sjef for 2. bataljon i 362. infanteriregiment
Forfremmet til oberstløytnant den 1. juli 1940
Sjef for grenader-regiment 362 fra 9. oktober 1941 til 30. september 1943
Forfremmet til oberst 1. april 1942
Sjef for grenader-regiment 913 fra 25. november 1943 til 25. juli 1944
Fra 1. september 1944 var han sjef for 246. Volksgrenadier-divisjonWilck ble utnevnt til bykommandant i Aachen og overga på denne posten byen til amerikanerne – i strid med Hitlers ordre – den 21. oktober 1944 kl. 12:05 etter hardnakket forsvar og bykamper. Etter kapitulasjonen gikk han sammen med 3 473 soldater i krigsfangenskap. Fra 26. oktober 1944 til 31. mars 1945 satt han i en fangeleir for offiserer, Trent Park i England.  


== Litteratur ==
Ambrose, S. E., Citizen soldiers: the U.S. Army from the Normandy beaches to the Bulge to the surrender of Germany, June 7, 1944-May 7, 1945. Simon & Schuster, New York 1997 ISBN 0-684-84801-5
Dear, I., Foot, M. R. D., & Dear, I. The Oxford companion to World War II. Oxford: Oxford University Press 2005 ISBN 0-19-280666-1
Sönke Neitzel, Abgehört – Deutsche Generäle in britischer Kriegsgefangenschaft 1942-1945, 2. Auflage, Berlin 2006